## ΠΑΡΑΡΤΗΜΑ ΙΙ – ΠΙΝΑΚΑΣ ΣΥΜΜΟΡΦΩΣΗΣ

|  |  |  |  |  |
| --- | --- | --- | --- | --- |
| **Α/Α** | **ΤΕΧΝΙΚΗ ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| 1 | **ΠΡΟΤΕΙΝΟΜΕΝΕΣ ΤΕΧΝΙΚΕΣ ΠΕΡΙΓΡΑΦΕΣ ΓΙΑ ΧΕΙΡΟΥΡΓΙΚΟ ΜΙΚΡΟΣΚΟΠΙΟ LED ΦΩΤΙΣΜΟΥ**Να είναι ένα πλήρως ηλεκτρικό μικροσκόπιο που να έχει σχεδιαστεί ειδικά για την Ωτορινολαρυγγολογία και να είναι σύγχρονης τεχνολογίας και άριστης οπτικής ποιότητας με LED φωτισμό. TΕΧΝΙΚΑ ΧΑΡΑΚΤΗΡΙΣΤΙΚΑ: • Να διαθέτει σύστημα ρυθμιζόμενης απόστασης εργασίας από 200 έως 400χιλ. με αποτέλεσμα να μην απαιτείται η αλλαγή πρόσθιων αποχρωματικών αντικειμενικών φακών. • Να διαθέτει σύστημα μαγνητικών φρένων. Μέσω δύο μαγνητικών φρένων να επιτυγχάνεται η τοποθέτηση της κεφαλής του μικροσκοπίου στην επιθυμητή θέση με υψηλή ακρίβεια, με την χρήση μόνο του ενός χεριού. • Να διαθέτει ηλεκτρικά ρυθμιζόμενη μεγέθυνση (zoom) 1:6. • Να διαθέτει πηγή φωτισμού LED με διάρκεια ζωής 50.000 ώρες περίπου. • Να διαθέτει ευθεία ελαστικά ευρυγώνια προσοφθάλμια τμήματα διεθνών προδιαγραφών, 12.5x με προσαρμοζόμενες διόπτρες. • Να διαθέτει ανακλινόμενη κεφαλή από 0ο έως 210ο . • Να διαθέτει αρθρωτό βραχίονα παντογραφικού τύπου δυο τμημάτων, 475mm και 820mm περίπου, με δυνατότητα ελεύθερης σταθεροποίησης κεφαλής. • Να διαθέτει εργονομική λαβή με κίνηση 360ο . • Να διαθέτει τροχήλατη βάση 4 τροχών με φρένα, πλάτους 852mm περίπου. • Να διαθέτει πράσινο φίλτρο. • Να διαθέτει κίνηση της κεφαλής καθ’ ύψος από το δάπεδο, 1195±350mm περίπου. • Να διαθέτει τέσσερα κομβία ελέγχου στην κεφαλή για τον έλεγχο και την ρύθμιση της εστίασης (focus) και της μεγέθυνσης (zoom). • Να διαθέτει και ποδοδιακόπτη για τον έλεγχο και την ρύθμιση της εστίασης (focus) και της μεγέθυνσης (zoom). • Να διαθέτει σύστημα διόφθαλμου συμπαρατηρητή • Να διαθέτει ψηφιακή HD κάμερα για δυνατότητα απεικόνισης της εικόνας του μικροσκοπίου σε μόνιτορ • Να διαθέτει μόνιτορ TFT LCD 22’’ περίπου και βάση στήριξης αυτού επι του Μικροσκοπίου.• Να διαθέτει Beam splitter και βιντεοσυνδετικά για τη σύνδεση των παραπάνω εξαρτημάτων. • Να διαθέτει αντάπτορα για χρήση laser. • Η τάση λειτουργίας του να είναι 110/220V. • Να συνοδεύεται από οδηγίες χρήσεως.  | ΝΑΙ |  |  |
| 2 | 1. **ΚΡΙΤΗΡΙΑ ΕΠΙΛΟΓΗΣ ΑΝΑΔΟΧΟΥ**

Οι ενδιαφερόμενοι θα πρέπει υποχρεωτικά να καταθέσουν:* 1. το πιστοποιητικό ISO 9001:2015 της εταιρείας τους.
	2. το πιστοποιητικό ISO 13485:2016 ή μεταγενέστερο της εταιρείας τους για εμπορία και τεχνική υποστήριξη της κατηγορίας του εξοπλισμού.
	3. την βεβαίωση ότι πληρούν τις απαιτήσεις της Υπουργικής Απόφασης ΔΥ8δ/Γ.Π. οικ/1348/2004, (διακίνηση, και τεχνική υποστήριξη ιατροτεχνολογικών προϊόντων).
	4. το πιστοποιητικό ότι η εταιρεία τους είναι ενταγμένη σε πρόγραμμα εναλλακτικής διαχείρισης Α.Η.Η.Ε βάση του Π.Δ. 117/2004.
	5. το πιστοποιητικό ISO 9001:2015 ή ISO 13485:2016 του κατασκευαστικού οίκου του προσφερόμενου εξοπλισμού.
	6. τα πιστοποιητικά διακρίβωσης των εξειδικευμένων οργάνων που διαθέτει το τμήμα τεχνικής υποστήριξης της εταιρείας, τα οποία απαιτούνται για τον έλεγχο/συντήρηση/επισκευή του προσφερόμενου εξοπλισμού.
 | ΝΑΙ |  |  |
| 3 | 1. **ΕΙΔΙΚΟΙ ΟΡΟΙ**
	1. Να δοθεί εγγύηση καλής λειτουργίας τουλάχιστον δυο ετών (2) από την οριστική παραλαβή αυτών, με πλήρη κάλυψη ανταλλακτικών και αναλωσίμων συντήρησης και επισκευής, χωρίς καμία οικονομική επιβάρυνση για το Νοσοκομείο.
	2. Ο προμηθευτής υποχρεούται να εγγυηθεί και την εξασφάλιση διάθεσης ανταλλακτικών για δέκα (10) τουλάχιστον έτη από την οριστική παραλαβή του εξοπλισμού, με έγγραφη δέσμευση του κατασκευαστικού οίκου ή του νόμιμου εκπροσώπου του στην Ευρωπαϊκή Ένωση.
	3. Μετά τη λήξη του ως άνω χρόνου εγγύησης καλής λειτουργίας, ο ανάδοχος υποχρεώνεται, εφόσον το επιθυμεί η Αναθέτουσα Αρχή, να αναλάβει τη πλήρη συντήρηση και επισκευή του συνόλου του προσφερόμενου εξοπλισμού μέχρι τη συμπλήρωση δέκα (10) ετών τουλάχιστον από την οριστική παραλαβή αυτού.
	4. Η προμηθεύτρια εταιρεία θα πρέπει να διαθέτει υποχρεωτικά οργανωμένο τμήμα τεχνικής υποστήριξης εξουσιοδοτημένο από τον κατασκευαστικό οίκο του εξοπλισμού.
	5. Να κατατεθεί το πιστοποιητικό εξουσιοδότησης από τον κατασκευαστικό οίκο του εξοπλισμού για εμπορία και πλήρη τεχνική και επιστημονική υποστήριξη (εκπαίδευση, συντήρηση, επισκευή και διάθεση ανταλλακτικών) του τελευταίου.
	6. Να κατατεθούν οι βεβαιώσεις εκπαίδευσης των μηχανικών της από τον κατασκευαστικό οίκο του προσφερόμενου εξοπλισμού.
	7. Ο διαγωνιζόμενος υποχρεούται να συνυποβάλλει με ποινή αποκλεισμού, οπωσδήποτε με την προσφορά του την επίσημη λίστα ελέγχου από τον κατασκευαστικό οίκο για τον προσφερόμενο εξοπλισμό, η οποία θα χρησιμοποιείται στην συντήρηση/επισκευή του εξοπλισμού.
	8. Ο ανάδοχος υποχρεούται να πραγματοποιήσει-χωρίς επιπλέον επιβάρυνση του Νοσοκομείου-πλήρη εκπαίδευση στους χρήστες επί της λειτουργίας του εξοπλισμού και επί της πλήρους εκμετάλλευσης των δυνατοτήτων του. Μετά το πέρας της εκπαίδευσης θα κατατεθεί υποχρεωτικά από την προμηθεύτρια εταιρεία η λίστα του εκπαιδευμένου προσωπικού του Νοσοκομείου στο Τμήμα Βιοϊατρικής Τεχνολογίας. Ο υποψήφιος πρέπει να καταθέσει με την τεχνική του προσφορά πρόγραμμα εκπαίδευσης.
	9. Όλες οι εργασίες θα πραγματοποιηθούν σύμφωνα με τους κανονισμούς, τις οδηγίες και τα ειδικά εγχειρίδια κατασκευαστικού οίκου και με ειδικά εκπαιδευμένους (από τον κατασκευαστικό οίκο) τεχνικούς.
	10. Η προμηθεύτρια εταιρεία υποχρεούται να λαμβάνει όλα τα απαιτούμενα μέτρα προστασίας - ασφάλειας του προσωπικού που απασχολεί. Το Νοσοκομείο ουδεμία ευθύνη φέρει σε περίπτωση ατυχήματος του προσωπικού του ή οποιοδήποτε άλλου ατόμου, που οφείλεται σε αμέλεια, λάθος πρακτική ή λάθος ενέργεια του προσωπικού του.
	11. Κατά την υπογραφή του πρωτοκόλλου παραλαβής σε κατάσταση πλήρους λειτουργίας, ο ανάδοχος υποχρεούται-χωρίς επιπλέον επιβάρυνση του Νοσοκομείου-να παραδώσει πλήρη σειρά τευχών με οδηγίες συντήρησης και επισκευής (Service Manual) στην Ελληνική ή Αγγλική γλώσσα καθώς και Εγχειρίδιο Λειτουργίας (Operation Manual) μεταφρασμένο στην Ελληνική γλώσσα. Όλα τα ανωτέρω εγχειρίδια θα δοθούν και στο τμήμα Βιοϊατρικής τεχνολογίας του Νοσοκομείο σε ηλεκτρονική μορφή.
	12. Όλα τα προσφερόμενα είδη θα πρέπει να φέρουν σήμανση CE με Δήλωση Συμμόρφωσης σύμφωνα με τις ισχύουσες οδηγίες και κανονισμούς καθώς και να πληρούν όλα τα διεθνή Standard ασφαλείας.
	13. H προσφορά να συνοδεύεται υποχρεωτικά από:
		1. Όλα τα φυλλάδια (prospectus) του κατασκευαστικού οίκου του προσφερόμενου εξοπλισμού.
		2. φύλλο συμμόρφωσης, με αναλυτικές παραπομπές ανά παράγραφο σε πρωτότυπα ή επίσημα αντίγραφα των εντύπων του κατασκευαστικού οίκου. Ασάφειες και αοριστίες ως προς τις παραπομπές για τεκμηρίωση, συνεπάγονται απόρριψη της προσφοράς. Παραπομπές σε βεβαιώσεις του κατασκευαστικού οίκου γίνονται δεκτές μόνο για στοιχεία που δεν αναφέρονται στα επίσημα εργοστασιακά έντυπα του εξοπλισμού.
 | ΝΑΙ |  |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

## ΠΑΡΑΡΤΗΜΑ ΙII– ΕΕΕΣ

*Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (*[*https://espdint.eprocurement.gov.gr/*](https://espdint.eprocurement.gov.gr/#_blank)*), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ «[www.promitheus.gov.gr](http://www.promitheus.gov.gr/)». Το περιεχόμενο του αρχείου, είτε ενσωματώνεται στο κείμενο της διακήρυξης, είτε, ως αρχείο PDF, ηλεκτρονικά* *υπογεγραμμένο, αναρτάται ξεχωριστά ως αναπόσπαστο μέρος αυτής. Tο αρχείο XML αναρτάται για την διευκόλυνση των οικονομικών φορέων προκειμένου να συντάξουν μέσω της υπηρεσίας eΕΕΕΣ τη σχετική απάντηση τους].*

## ΠΑΡΑΡΤΗΜΑ IV– Υπόδειγμα Οικονομικής Προσφοράς

|  |
| --- |
| **ΟΙΚΟΝΟΜΙΚΗ ΠΡΟΣΦΟΡΑ (ΤΙΜΕΣ ΣΕ €)** |
| **ΑΝΑΘΕΤΟΥΣΑ ΑΡΧΗ: ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** |
| **ΣΤΟΙΧΕΙΑ ΠΡΟΣΦΕΡΟΝΤΟΣ :** |
| **ΑΡΙΘΜΟΣ ΔΙΑΚΗΡΥΞΗΣ :** |
|  **ΤΙΤΛΟΣ: «ΠΡΟΜΗΘΕΙΑ ΕΝΟΣ (1) ΧΕΙΡΟΥΡΓΙΚΟΥ ΜΙΚΡΟΣΚΟΠΙΟΥ ΓΙΑ ΩΡΛ ΧΡΗΣΗ,** **ΠΡΟΫΠΟΛΟΓΙΣΘΕΙΣΑΣ ΔΑΠΑΝΗΣ 58.280,00 € ΣΥΜΠ. ΦΠΑ,** **ΕΠΙΧΟΡΗΓΟΎΜΕΝΗΣ ΑΠΌ ΤΗΝ 1Η ΥΠΕ**  |
| **Α/Α** | **ΠΡΟΜΗΘΕΙΑ ΕΝΟΣ (1) ΧΕΙΡΟΥΡΓΙΚΟΥ ΜΙΚΡΟΣΚΟΠΙΟΥ ΓΙΑ ΩΡΛ ΧΡΗΣΗ**  | **ΠΟΣΟΤΗΤΑ (ΤΕΜΑΧΙΑ)** | **ΤΙΜΗ ΜΟΝΑΔΟΣ ΧΩΡΙΣ ΦΠΑ (€)** | **ΣΥΝΟΛΙΚΗ ΤΙΜΗ ΧΩΡΙΣ ΦΠΑ (€)** | **ΦΠΑ (…%) (€)** | **ΣΥΝΟΛΙΚΗ ΤΙΜΗ ΜΕ ΦΠΑ (€)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **ΣΥΝΟΛΟ** |  |  |  |

**Ο ΠΡΟΣΦΕΡΩΝ/Ημερομηνία**

## ΠΑΡΑΡΤΗΜΑ V – Υποδείγματα Εγγυητικών Επιστολών

**ΥΠΟΔΕΙΓΜΑ 1 -** ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

Ονομασία Τράπεζας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάστημα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Δ/νση οδός- αριθμός Τ.Κ. – FAX) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία Έκδοσης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Προς:

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΥΠ’ ΑΡΙΘΜΟΝ .... ΓΙΑ ………….. ΕΥΡΩ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ ***[Σε περίπτωση μεμονωμένης εταιρίας: της Εταιρίας …….. οδός ……. αριθμός … ΤΚ………..,***]

***[ή σε περίπτωση Ένωσης ή Κοινοπραξίας: των Εταιριών***

***α)…….….... οδός............................. αριθμός.................ΤΚ………………***

***β)……….…. οδός............................. αριθμός.................ΤΚ………………***

***γ)………….. οδός............................. αριθμός.................ΤΚ………………***

***μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,]*** και μέχρι του ποσού των ευρώ........................., για τη συμμετοχή στο διενεργούμενο διαγωνισμό της….…………. για την ………………………………………….. συνολικής αξίας..................................., σύμφωνα με τη με αριθμό …./…… Διακήρυξή σας.

Η παρούσα εγγύηση καλύπτει καθ’ όλο το χρόνο ισχύος της μόνο τις από τη συμμετοχή στον ανωτέρω διαγωνισμό απορρέουσες υποχρεώσεις [***Σε περίπτωση μεμονωμένης εταιρίας: της εν λόγω Εταιρίας]*** ή ***[σε περίπτωση Ένωσης ή Κοινοπραξίας: των Εταιριών της Ένωσης ή Κοινοπραξίας ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας].***

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρι και την ***………………(Σημείωση προς την Τράπεζα : ο χρόνος ισχύος πρέπει να είναι μεγαλύτερος τουλάχιστον κατά ένα (1) μήνα του χρόνου ισχύος της Προσφοράς).***

Αποδεχόμαστε να παρατείνουμε την ισχύ της εγγύησης, ύστερα έγγραφη δήλωσή σας, με την προϋπόθεση ότι το σχετικό αίτημα σας θα μας υποβληθεί πριν από την ημερομηνία λήξης της.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

**ΥΠΟΔΕΙΓΜΑ 2 - ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάστημα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Δ/νση οδός- αριθμός Τ.Κ. – FAX) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία Έκδοσης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Προς

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ, ΥΠ’ ΑΡΙΘΜΟΝ .... ΓΙΑ………….. ΕΥΡΩ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ ***[Σε περίπτωση μεμονωμένης εταιρίας : της Εταιρίας …………… Οδός …………. Αριθμό ….Τ.Κ. ……] ή***

***[σε περίπτωση Ένωσης ή Κοινοπραξίας : των Εταιριών***

***α) ……………… οδός ……………… αριθμός ………………. Τ.Κ. …………..***

***β) ……………… οδός ……………… αριθμός ………………. Τ.Κ. …………..***

***γ) ……………… οδός ……………… αριθμός ………………. Τ.Κ. …………..***

***μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας]*,** και μέχρι του ποσού των ευρώ........................., για την καλή εκτέλεση της σύμβασης με αριθμό ................... που αφορά στο διαγωνισμό της …………. με αντικείμενο την …………………………………………. συνολικής αξίας ………........, σύμφωνα με τη με αριθμό …./……. Διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

## ΠΑΡΑΡΤΗΜΑ VI – Ενημέρωση για την προστασία προσωπικών δεδομένων

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.